নেতৃবৃন্দ বলেন, গণমাধ্যমের কল্যাণে জনগণ জানতে পেরেছে প্রশ্নপত্র ফাঁসের সঙ্গে জড়িতরা সবাই সরকার দলীয় লোক। আর দলীয় পরিচয়ের কারণেই তাদের এখন পর্যন্ত কোন দৃষ্টান্তমূলক শাস্তি দেয়া হয়নি এবং তা রোধে কার্যকরী পদক্ষেপও গ্রহণ করা হয়নি। সুতরাং এর পেছনে আগামী প্রজন্মকে ধ্বংস করার সুগভীর ষড়যন্ত্র আছে তাতে কোন সন্দেহ নেই। আমরা অবিলম্বে এই ধ্বংসাত্বক খেলা বন্ধ করার দাবী জানাচ্ছি। অবশ্যই অপরাধের সাথে জড়িতদের গ্রেপ্তার করার মাধ্যমে দৃষ্টান্তমূলক শাস্তি দিতে হবে। জাতির সামনে প্রশ্নফাঁসকারীদের মুখোশ উন্মোচন করতে হবে। প্রশ্নপত্র ফাঁস রোধে কার্যকর ব্যবস্থা গ্রহণ করতে হবে। চূড়ান্ত ভাবে প্রশ্নফাঁস ও ডিজিটাল জালিয়াতী রোধে শিক্ষা মন্ত্রনালয় এবং প্রশাসন কর্তৃক সুনির্দিষ্ট পদক্ষেপ গ্রহণের জোড় দাবী জানাচ্ছি। অন্যথায় জাতির ভবিষ্যৎ নিয়ে এই অনৈতিক তামাশার পরিণাম শুভ হবেনা। জাতি তাদের সন্তানদের সুন্দর ভবিষ্যৎ নষ্ট হওয়ার এই প্রক্রিয়া মেনে নেবে না।